CELEX: 62013CN0118
Language: et
Date: 2013-03-14 00:00:00
Title: Kohtuasi C-118/13: Eelotsusetaotlus, mille on esitanud Landesarbeitsgericht Hamm (Saksamaa) 14. märtsil 2013 — Gülay Bollacke versus K + K Klaas & Kock B.V. & Co. KG

15.6.2013   
            
            
               ET
            
            
               Euroopa Liidu Teataja
            
            
               C 171/10
            
         Eelotsusetaotlus, mille on esitanud Landesarbeitsgericht Hamm (Saksamaa) 14. märtsil 2013 — Gülay Bollacke versus K + K Klaas & Kock B.V. & Co. KG
   (Kohtuasi C-118/13)
   2013/C 171/20
   Kohtumenetluse keel: saksa
   
      Eelotsusetaotluse esitanud kohus
   
   Landesarbeitsgericht Hamm
   
      Põhikohtuasja pooled
   
   
      Hageja: Gülay Bollacke
   
      Kostja: K + K Klaas & Kock B.V. & Co. KG
   
      Eelotsuse küsimused
   
   
               1.
            
            
               Kas direktiivi 2003/88/EÜ (1) artikli 7 lõiget 1 tuleb tõlgendada nii, et sellega on vastuolus liikmesriigi õigusnormid või tavad, mille kohaselt lõpeb töötaja surma korral õigus iga-aastasele tasustatud põhipuhkusele tervikuna, nimelt lõpeb lisaks töökohustustest vabanemise õigusele, mida ei saa enam kasutada, ka õigus puhkusetasule?
            
         
               2.
            
            
               Kas direktiivi 2003/88/EÜ artikli 7 lõiget 2 tuleb tõlgendada nii, et õigus saada tasustatud põhipuhkuse eest töösuhte lõppemise korral rahalist hüvitist on seotud töötaja isikuga, kuuludes ainult töötajale, et töötaja saaks puhata ja kasutada vaba aega, mis on tasustatud põhipuhkuse andmise eesmärk, ka hilisemal perioodil?
            
         
               3.
            
            
               Kas direktiivi 2003/88/EÜ artikli 7 lõiget 1 tuleb tõlgendada nii, et tööandja on tööaja korraldamisel kohustatud andma töötajale töötajate ohutuse ja tervise kaitse tagamiseks puhkust kalendriaasta lõpuks või hiljemalt konkreetse töösuhte puhul määrava üleviimisperioodi lõpuks ka tegelikult, olenemata sellest, kas töötaja on esitanud puhkuseavalduse?
            
         
      (1)  Euroopa Parlamendi ja nõukogu 4. novembri 2003. aasta direktiiv 2003/88/EÜ tööaja korralduse teatavate aspektide kohta (ELT L 299, lk 9; ELT eriväljaanne 05/04, lk 381).